proxectonos/corpus_dominio_legal_administrativo_tmp huggingface dataset:
18/07/2013 | Administración LocalMunicipal
Muxía
Aprobación definitiva modificación de crédito

O Pleno da Corporación, en Sesión de data 21 de xuño de 2013, aprobou inicialmente os expedientes de modificación de crédito “Crédito Extraordinario 1/2013”. Segundo o previsto nos arts.169 e 177.2 do RDL 2/2004, polo que se aproba o Texto Refundido da Lei Reguladora das Facendas Locais, este acordo inicial foi exposto ao público durante o prazo de 15 días hábiles dende a súa publicación no BOP de data 27 de xuño de 2013. Dado que durante dito prazo non se presentaron reclamacións contra o acordo inicial, e de conformidade co previsto no artigo 169.4 do RDL 2/2004, publícase o resumo por capítulos aos efectos da súa aprobación definitiva e entrada en vigor: CRÉDITO EXTRAORDINARIO 1/2013 O que se publica para os efectos previstos na lexislación citada, facendo constar que contra a aprobación definitva poderá interpoñerse recurso contencioso-administrativo, segundo o disposto no artigo 171 do RDL 2/2004, de 5 de marzo, no prazo de dous meses contados a partir da data da aprobación definitiva. Asimesmo, e dado que na mesma sesión plenaria acordouse modificar a base nº 14 das de execución do orzamento do exercicio 2013, publícase a continuación a redacción de dita modificación: As subvencións nominativas que se establecen no presente orzamento son, ademáis das previstas no orzamento inicial, as seguintes: Muxía, a 15 de xullo de 2013 O ALCALDE Félix Porto Serantes
18/07/2013 | Administración LocalMunicipal
Pontedeume
Anuncio de licitación obras POS 2013 e POS adicional 1/2012

a) Organismo: Concello de Pontedeume b) Dependencia que tramita os expedientes: Secretaría c) Nº expedientes: OA- 02-2013; OA-03-2013; OA-04-2013; OA-05-2013 a) Descripción dos obxectos: 2. a).1.- Remodelación do xardín público na Alameda de Raxoi 2. a) 2.- Pavimentación en Olmos 2. a).3.- Camiño Esteiro e outros na parroquia de Nogueirosa 2. a).4.- Rúa Porto b) Lugar de Execución: Concello de Pontedeume. c) Prazo de execución (meses): Seis. a) Tramitación: Ordinaria b) Procedemento: Aberto, cun único criterio de valoración: factor precio.4.1.- Remodelación do xardín público na Alameda de Raxoi: A: Valor estimado: 53.866,22 €; B. IVE (21%): 11.311,90 €; Importe Total: A+B: 65.178,12 €. 4.2. Pavimentación en Olmos: A: Valor estimado: 27.010,88 €; B. IVE (21%): 5.672,28 €; Importe Total: A+B: 32.683,16 €. 4.3.- Camiño Esteiro e outros na parroquia de Nogueirosa: A: Valor estimado: 26.373,35 €; B. IVE (21%): 5.538,40 €; Importe Total: A+B: 31.911,75 €. 4.4.- Rúa Porto: A: Valor estimado: 70.151,89 €; B. IVE (21%): 14.731,90 €; Importe Total: A+B: 84.883,79 €. Condicionado á entrada en vigor da modificación presupostaria nº 12/2013, subexpediente de crédito extraordinario e suplemento de crédito nº 01/13, en período de exposición pública mediante anuncio publicado no BOP nº 124 do 02.07.2013. Provisional: Non se esixe Definitiva: o 5% do precio de adxudicación (excluído o IVE) Entidade: Concello de Pontedeume Enderezo: Rúa Real nº13 Localidade e Código Postal: 15600 Pontedeume Teléfono: 981 433054 Fax: 981 433368 7.- Clasificación do Contratista: Non se esixe. a) Data límite de presentación: dentro do prazo de 26 días naturais, a contar dende o seguinte ao da última publicación do presente anuncio de licitación no BOP, no DOG ou no perfil do contratante, en horario de 9:00 a 14:00 horas. b) Hora límite: ata as 14:00 horas do derradeiro día do prazo de presentación. c) Documentación a presentar: a sinalada na Claúsula 12 do Prego-Tipo de Claúsulas Administrativas Particulares que haberán de rexer para a contratación mediante procedemento aberto (cun único criterio de valoración: factor prezo) das obras comprendidas nos plans provinciais e outras obras provinciais (BOP nº 103 do 01.06.2012) d) Lugar de Presentación: 1ª.- Entidade: Concello de Pontedeume. Rexistro Xeral 2ª.- Enderezo: Rúa Real nº 13 3ª.- Localidade e Código Postal: 15600 Pontedeume a) Data: o sétimo día hábil seguinte ao que remate o prazo de presentación de proposicións. No caso de cadrar en sábado, trasladarase ao día hábil seguinte b) Hora: 12:00 horas 10.- Outras informacións: A obter no lugar e polos medios indicados no punto 6 do presente anuncio e no perfil do contratante: www.pontedeume.es Serán de conta do/s adxudicatario/s os gastos sinalados no Prego-Tipo. O custo do presente anuncio de licitación prorratearase a partes iguais (catro) entre os correspondentes adxudicatarios dos distintos contratos. Pontedeume, 11 de xullo de 2013 O alcalde, Gabriel Torrente Piñeiro
18/07/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente: IN407A 25/2013

Resolución do 25 de xuño de 2013, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución dunha instalación eléctrica no concello de Santiago de Compostela (expediente IN407A 25/2013). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Domicilio social: Avda. de Arteixo, 171, 15007 - A Coruña. Denominación: L. M. T. S., C. T. C. en Santa Lucía e Anexo I Situación: concello de Santiago de Compostela. Características técnicas: Liña de media tensión soterrada (LMTS) a 20 kV, cunha lonxitude de 0,672 km, coa orixe no paso aerosubterráneo que se instalará no apoio adxacente ao C. T. Santa Lucia existente (expediente 7.269) alimentado pola L. M. T. S. SNT 8119 Ponte Ulla-Susana 119, con condutor tipo RHZ1 2OL 12/20 kV 3(1x240) mm 2 Al, e final no C. T. Os Laranxos proxectado. Centro de transformación (C. T.) non prefabricado Os Laranxos, cunha potencia de 160 kVA., e unha relación de transformación de 20.000/400-230 V. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da dita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e o medio ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 25 de xuño de 2013. Susana Vázquez Romero Xefa territorial da Coruña
18/07/2013 | Administración LocalMunicipal
Camariñas
Delegación das funcións da Alcaldía na primeira tenente de alcalde o día 11 de xullo de 2013

Por ausentarme da Alcaldía o día 11 de xullo de 2013 de conformidade co disposto no artigo 23.3 da Lei 7/1985, do 2 de abril, reguladora das bases de réxime local; no artigo 63 da Lei 5/1997, do 22 de xullo, de administración local de Galicia; e no artigo 47 do Real decreto 2568/1986, do 28 de novembro, polo que se aproba o regulamento de organización, funcionamento e réxime xurídico das Entidades locais, en esta data DISPOÑO: PRIMEIRO. Delegar as funcións da Alcaldía o día 11 de xullo de 2013 na 1ª tenente de alcalde, Dna. Paula Margarita Montañola Marsan. No suposto de producirse a vacante, ausencia ou enfermidade da anteriormente indicada, as referidas funcións pasarían automaticamente aos demais tenentes de alcalde, segundo a orde de nomeamento. No suposto que o abaixo asinante alcalde se reincorporase ás súas funcións antes de ter transcorrido o período expresado no apartado núm.1 da parte resolutiva deste Decreto, a presente delegación quedaría automaticamente revogada. SEGUNDO. Que as resolucións Administrativas que se adopten no exercicio desta delegación, se notifiquen ao interesado con indicación de dita circunstancia. TERCEIRO. Notificar o presente Decreto ao interesado, procedéndose a súa publicación no taboleiro de edictos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre. Camariñas, a 10 de xullo de 2013 O Alcalde, Asdo.: Manuel Valeriano Alonso de León.
18/07/2013 | Administración LocalMunicipal
Paderne
Conta xeral 2012

A Conta Xeral deste Concello correspondente ó exercicio económico de 2012, composta polas Contas e Estados ós que fai referencia o artigo 209 do RDL 2/2004, de 5 de marzo, polo que se aproba o Texto Refundido da Lei Reguladora das Facendas Locais e Informada pola Comisión Especial de Contas, no seu modelo simplificado, o día 8 de xullo de 2013, exponse ó público na Secretaria deste Concello cos documentos que a xustifican, polo prazo de 15 días hábiles e oito máis, contados a partir do seguinte ó da publicación deste anuncio no Boletín Oficial da Provincia, co obxecto de que os interesados poidan examinala e presentar por escrito os reparos e observacións que se estimen oportunos, durante este prazo de exposición pública, de conformidade co disposto no artigo 212.3 do citado texto legal e demais disposicións concordantes. Paderne, 10 de xullo 2013 O ALCALDE – PRESIDENTE. ASDO.- CÉSAR LONGO QUEIJO
18/07/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente: IN407A 38/2013

Resolución do 21 de xuño de 2013, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución dunha instalación eléctrica no concello de Tordoia (expediente IN407A 38/2013). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Domicilio social: Avda. de Arteixo, 171, 15007 - A Coruña. Denominación: aumento de potencia C. T. Anxeriz-Empalme (expediente 29.486). Situación: concello de Tordoia. Características técnicas: Ampliación de potencia a 100 kVA do centro de transformación non prefabricado Anxeriz-Empalme (expediente 29.486), e unha relación de transformación de 15.000/400-230 V. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da dita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e o medio ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 21 de xuño de 2013. Xefa territorial da Coruña Jose Maria Luis Ray Navaro Soria
18/07/2013 | Administración LocalMunicipal
Cee
Formalización contrado administrativo para realización da obra reparación de pistas en Ruibo e Cantorna

a) Organismo: Concello de Cee. b) Dependencia que tramita o expediente: Secretaría. c) Número de expediente: 2013/C003/000001 a) Tipo de contrato: contrato de obra. b) Descripción do obxecto: REPARACIÓN DE PISTAS EN RUIBO E CANTORNA c) Lote:- d) Publicación licitación: Invitación a empresas. a) Tramitación: ordinaria. b) Procedemento: negociado. c) Forma: sen publicidade.4.- Orzamento base de licitación: 25.507,32 € + 5.356,54 € de IVE ( 30.863,86 EUROS). a) Data: acordo da Xunta de Goberno Local, do 17 de xuño de 2013. b) Contratista: CONSTRUCCIONES Y OBRAS ANDUJAR, S. L. c) Importe da adxudicación: 23.390,21 € + 4.911,94 € de IVE (28.302,15 €) a) Data de formalización: 2 de xullo de 2013. b) Contratista: CONSTRUCCIOENS Y OBRAS ANDUJAR, S. L. c) Importe adxudicación: 28.302,15 € (IVE engadido). Cee, 9 de xullo de 2013 A alcaldesa Zaira Rodríguez Pérez
18/07/2013 | Administración LocalMunicipal
Ames
Notificación por edito de requirimento de retirada de vehículos abandonados da rúa por parte dos seus propietarios

Unha vez intentada infrutuosamente, por parte desta administración municipal, a notificación domiciliaria prevista no artigo 59 da Lei 30/1992, de 26 de novembro, de réxime xurídico das administracións públicas e do procedemento administrativo común, aos titulares dos vehículos que figuran no anexo I, sen que puidera ser realizada, procédese á súa notificación mediante anuncio no Boletín Oficial da Provincia e remisión ao taboleiro de edictos do concello do seu último domicilio. Requíreselle aos titulares dos vehículos que figuran no anexo I para que nun prazo de 15 días, contados a partires do día seguinte á data de publicación deste anuncio no BOP, se proceda á retirada do vehículo da vía pública no que se atopa en situación de abandono, tendo sido esta circunstancia notificada de forma infrutuosa nos seus domicilios. Se non procederan os propietarios dos vehículos a súa retirada no prazo concedido (15 días), procederá este Concello á súa retirada e depósito no lugar habilitado ao efecto, ao amparo do previsto no artigo 85 da Lei 18/2009, de 23 de novembro, pola que se modifica o Texto Articulado da Lei sobre Tráfico, Circulación de Vehículos a Motor e Seguridade Vial, aprobado polo Real Decreto Lexislativo 339/1990, de 2 de marzo. A retirada e depósito dos vehículos por parte deste Concello, ademais de orixinar a liquidación de taxas previstas na Ordenanza fiscal reguladora da taxa por actividades e servizos relacionados coa hixiene urbana, pode ser motivo suficiente para a instrución de expediente sancionador, nos termos establecidos na Lei 22/2011, de 28 de xullo, de residuos e solos contaminados. Advírteselle aos propietarios dos vehículos que con independencia de todo o exposto, o abandono de vehículos constitúe unha infracción de carácter administrativo tipificada na lei 22/2011, de 28 de xullo, de residuos e solos contaminados. Este anuncio ten carácter de notificación expresa e individualizada, e o expediente completo estará á disposición dos seus titulares no departamento municipal de secretaría de luns a venres de 9 a 14 horas. Ames, 1 de xullo de 2013 O alcalde Santiago V. Amor Barreiro
18/07/2013 | Administración LocalMunicipal
Teo
Anuncio de contratación

Contratación mediante procedemento aberto cun único criterio de valoración (factor prezo), para a adxudicación da obra denominada “MELLORA DA REDE DE ABASTECEMENTO DE AUGA POTABLE EN A RIBEIRA E AMPLIACIÓN DENDE OLVEIRA ATA FONTENLO-TEO”, financiada pola Deputación Provincial da Coruña a través do Plan Provincial de cooperación ás obras e servizos de competencia municipal POS 2013. Organismo: Concello de Teo Dependencia: Servizo de contratación.2. Obxecto do contrato: “MELLORA DA REDE DE ABASTECEMENTO DE AUGA POTABLE EN A RIBEIRA E AMPLIACIÓN DENDE OLVEIRA ATA FONTENLO-TEO” 3. Orzamento: 210.561,88 €, sen IVE IVE: 44.217,99 € Total orzamento (IVE engadido): 254.779,87 € 4. Prazo de execución: 4 meses 5. Clasificación: Non se esixe 6. Garantía provisional: non se esixe 7. Garantía definitiva: 5% do importe de adxudicación do contrato (IVE excluído) 8. Procedemento de adxudicación: Procedemento aberto cun único criterio de valoración (factor prezo), de acordo co prego de cláusulas administrativas particulares aprobado pola Xunta de Goberno Local do 01/07/2013 9. Obtención de documentación e información: Concello de Teo. Travesía da Ramallosa, 38 – 15883 Teo (A Coruña). Teléfono: 981 815 700 Fax: 981 809 401 A data límite para a obtención de documentación: ata a data de finalización de presentación de proposicións Prazo de de presentación: Poderán presentarse proposicións, de 9:00 a 13 horas, no prazo de 26 días naturais, contados a partir do seguinte ó da derradeira publicación do anuncio de licitación no BOP ou no Perfil do Contratante. Lugar de presentación: Concello de Teo. Rexistro Xeral. Travesía da Ramallosa, 38 – 15883 Teo (A Coruña) 11. Apertura de ofertas: Na Casa do Concello de Teo. A data de apertura publicarase no Perfil do Contratante.12. Gastos de anuncios: Os gastos derivados dos anuncios serán por conta do adxudicatario, ata o importe máximo de 600,00 €. Máis información na páxina web do Concello: www.concellodeteo.com Teo, 5 de xullo de 2013. O alcalde, Martiño Noriega Sánchez.
18/07/2013 | Administración LocalMunicipal
Mazaricos
Aprobación definitiva de transferencia de crédito 2/2013

ANUNCIO O Pleno da Corporación, en sesión de data 30 de maio de 2013, aprobou inicialmente o expediente de modificación de crédito “Transferencia de crédito 2/2013”. Segundo o previsto nos arts.169 e 177.2 do RDL 2/2004, polo que se aproba o texto refundido da Lei reguladora das facendas locais, este acordo inicial someteuse a exposición pública, a efectos de reclamacións e suxerencias perante o Pleno, por un prazo de quince días hábiles, a contar dende a data de publicación do presente anuncio no Boletín Oficial da Provincia. De conformidade co previsto no artigo 169.4 do RDL 2/2004, finalizado ese prazo de quince días, sen que se presentaran reclamacións ou suxerencias, publícase o resumo por capítulos aos efectos da súa aprobación definitiva e entrada en vigor. ESTADO DE INGRESOS ESTADO DE GASTOS Mazaricos, a 3 de xullo de 2013. O ALCALDE José Manuel Santos Maneiro
18/07/2013 | Administración LocalConsorcios
Consorcio As Mariñas
Exposición áo público da conta xeral do Consorcio As Mariñas correspondente ao exercicio 2012

En cumprimento de canto dispón o artigo 212 do Texto Refundido da Lei Reguladora das Facendas Locais aprobado por Real Decreto Lexislativo 2/2004, de 5 de marzo, e unha vez que foi debidamente informada pola Comisión Especial de Contas, exponse ao público a Conta Xeral do Consorcio “As Mariñas” correspondente ó exercicio 2012 por un prazo de quince días, durante os cales e oito máis quen se estimen interesados poderán presentar reclamacións, reparos ou observacións que teñan por convenientes. Bergondo, 10 de xullo de 2013 O Presidente do Consorcio “As Mariñas” Jose Nicasio Lopez Carrasco Zenati
18/07/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente: IN407A 2013/91

Resolución do 25 de xuño de 2013, da Xefatura Territorial da Consellería de Economía e Industria da Coruña, pola que se somete a información pública a petición da autorización administrativa da instalación eléctrica no concello de Santa Comba (expediente IN407A 2013/91). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministraeión e procedementos de autorización de instalación de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Electra de Santa Comba, S. L. Enderezo social: r/ Miraflores, 20-baixo.15840 Santa Comba. Denominación: LMTS. e CT Portocarreiro II. Situación: Santa Comba. Características técnicas: O punto de conexión da liña de media tensión soterrada será no paso aéreo soterrado do apoio de nova execución HVH 15/3000 (nas coordenadas UTM-huso 29 X=520.335 Y=4.766.018) e con final no centro de transformación e seccionamento de nova execución obxeto do proxecto CT Portocarreiro II (nas coordenadas UTM-huso 29 X=520.740 e Y=4.765.670). A tensión nominal será de 20 KV cun tipo de condutor RHZ1-20L-12/20 KV 240 mm 2 Al e cunha lonxitude de 568 metros. O centro de transformación se ubicará nunha caseta prefabricada tipo EHC-3T1D, na que se instalará unha cela de liña e outra de protección de trafo ambas serán modulares de aislamento e corte hexafluoruro de azufre (SF6), con interruptor-seccionador de 630 A, tensión de 24 kV e 20 kV, con indicadores de presencia de tensión e con mando CTI motorizado. Tamén se instalará un conxunto de pararraios autoválvulas de 10 kV-24 kV en bornes do trafo, así como un transformador de 160 KVA, con refrixeración natural en baño de aceite con tensión primaria de 20.000 voltios e tensión secundaria de 400/230 V en caseta prefabricada, tamén se instalará un cuadro de baixa tensión con interruptor automático con relés de regulación. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, sita no edificio administrativo de Monelos, rúa Vicente Ferrer, 2, 2.° andar, 15071 - A Coruña, no prazo de vinte días, a partir da última publicación. A Coruña, 25 de xuño de 2013. A xefa territorial Susana Vázquez Romero
18/07/2013 | Administración LocalMunicipal
Pontedeume
Padrón auga, saneamento, depuración 2º trimestre 2013

Aprobado o o padrón das taxas polo subministro de auga potable, rede de saneamento e depuración de augas residuais correspondente ao segundo trimestre do período impositivo de 2013 e as liquidacións resultantes deste, cos seguintes datos: ABASTECEMENTO DE AUGA. M3 facturados: 237.320 Padrón: 95.421,12.- euros, IVE excluido SANEAMENTO M3 facturados: 168.054 Padrón: 24.600,35.- euros, IVE excluido DEPURACIÓN M3 facturados: 149.962 Padrón: 38.267,59.- euros, IVE excluido Expóñense ó público todos os datos incorporados ó padrón que se aproba, mediante edicto que se publica no Boletín Oficial da Provincia e no taboleiro de anuncios da Corporación. Esta exposición, polo prazo de quince días desde a correspondente publicación, servirá de notificación colectiva a todos os contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Contra as liquidacións incorporadas ó padrón todos os interesados poderán interpor recurso de reposición ante a Xunta de Goberno Local, segundo o disposto no artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais, no prazo dun mes, contado dende o día seguinte ó remate da exposición ó público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo dun mes, dende a súa interposición. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo, no prazo de dous meses dende a notificación da resolución expresa ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpor calquera outro recurso que se estime conveniente. O prazo de cobramento en período voluntario abranguerá dende o día 2 de agosto de 2013 ao 2 de outubro de 2013. O pagamento farase efectivo nas oficinas da empresa Aquagest, Promoción Técnica y Fiuanciera de Abastecimientos de Agua, S. A. Tamén existe a posibilidade de domiciliar o pagamento das liquidacións nas entidades financeiras. Transcorrido este prazo iniciarase o período executivo e a débeda resultante esixirase polo procedemento de apremio, co recargo e xuros de demora que procedan. Pontedeume, a 11 de xullo de 2013. O ALCALDE, Asdo.- Gabriel Torrente Piñeiro
18/07/2013 | Administración LocalMunicipal
Cabana de Bergantiños
Emprazamento interesados procedimento ordinario 111/2013

Interposto por dona Ana Maria Laura Gammon Lizancos recurso contencioso administrativo número 111/2013 (nº de identificación 15030 45 3 2013 0000411) ante o Xulgado do Contencioso Administrativo número 4 de A Coruña contra o Concello de Cabana de Bergantiños contra a Resolución da Alcaldía 144/2013, de 6 de marzo. Visto o oficio de 21 de xuño de 2013 (r. e. 1648/2013, de 28 de xuño) remitido a este Concello polo indicado Xulgado requerindo a remisión do correspondente expediente e o emprazamento ós interesados. En cumprimento do anterior requerimento e do establecido nos artigos 48 e 49 da Lei 29/1998, do 13 de xullo, reguladora da Xurisdicción Contencioso-administrativa, e de conformidade cas competencias conferidas polo artigo 21.1. k da Lei 7/1985, do 2 de abril, reguladora das Bases de Réximen Local, RESOLVO: PRIMEIRO: Remitir en prazo ó Xulgado do Contencioso Administrativo número 4 de A Coruña copia autentificada do expedente administrativo correspondente ó recurso interposto, debidamente foliado e selado e acompañado dun índice igualmente autentificado dos documentos que se conteñen. SEGUNDO: notificar a don Demetrio Antonio Nesbitt Chelli, conforme ó artigo 49 da Lei 29/1998, de 13 de xullo, reguladora da jurisdicción Contencioso-Administrativa, o emprazamento para comparecer e persoarse en forma legal no prazo de nove (9) días, como parte interesada no recurso interposto. TERCEIRO: insertarase anuncio desta resolución no BOP e no taboleiro de anuncios do Concello, co obxeto de emprazar a todas aquelas outras personas físicas e xurídicas a cuio favor derivasen dereitos da resolución impugnada e a quenes tiveran interese directo no mantemento da mesma, para que comparezan e se personen en autos ante a referida Sala no prazo de nove días seguintes á publicación deste anuncio. Mándao e asínao o Alcalde-Presidente Don José Muíño Domínguez na casa do concello de Cabana de Bergantiños, o oito de xullo de dous mil trece, diante de min, a Secretaria, que dou fe e certifico. O Alcalde, Asdo.: José Muíño Domínguez. A Secretaria, Asdo.: Paula Mª Suárez Cotelo.”
18/07/2013 | Administración LocalMunicipal
Arteixo
Urbanismo
Prazo de audiencia (expediente OE 2/13 DU)

Expte.: OE 2/13 DU Refª.: MEAM/mtrn Tentada a notificación dos actos á entidade que despois se dirá e non sendo posíbel practicar a mesma, en virtude do disposto polo artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común (LRX – PAC), notifícase a: NEMESIA CARRO RODRÍGUEZ, con último enderezo no Concello da Coruña. Que foi dictada providencia pola alcaldía do Concello de Arteixo, no día 3 de abril de 2013, na que se dispón o seguinte: Primeiro.- Tramitar orde de execución contra dona NEMESIA CARRO RODRIGUEZ na sua condición de propietaria da finca situada na rua Carmen Conde, Vilarrodís, Arteixo (referencia catastral 2264206NH4926S), para o cumprimento do disposto no informe dos servizos técnicos medioambientais de data 22 de marzo de 2012, é dicir: No prazo de 10 días naturais, a contar desde o día seguinte á notificación da resolucion que se dite, eliminación de toda a vexetación herbácea e arbustiva por medio de roza desta, procedendo ao triturado do material resultante ata que o mesmo poida ser incorporado ao substrato ou, pola contra, eliminar os restos vexetais xerados desta maneira. Segundo.- Poñer de manifesto a interesada o procedemento incoado para que durante o prazo de DEZ DIAS poidan alegar e presentar os documentos e xustificacións que estimen pertinentes, todo iso con carácter previo á resolución sobre o contido e condicións definitivas da orde de execución. Terceiro.- Comunicar que os interesados no procedemento que coñezan datos que permitan identificar a outros interesados que non compareceran nel teñen o deber de proporcionarllos á Administración actuante. Cuarto.- Comunicar a interesada que, con base ao establecido no artigo 58 da Lei 30/92, de 26 de novembro, de réxime xurídico das administracións públicas e do procedemento administrativo común, a presente resolución é un mero acto de trámite que non esgota a vía administrativa e contra a que non cabe recurso algún, sen prexuizo de que as alegacións ao mesmo formuladas sexan tidas en conta na resolución que poña fin ao procedemento (art.107 da Lei 30/92, de 26 de novembro, de réxime xurídico das administracións públicas e do procedemento administrativo común). Arteixo, 3 de abril de 2013 >> A presente providencia, como acto de mero trámite, non admite recurso algún.” Tendo en conta que, en atención ao previsto no artigo 61 da Lei 30/1992, de 26 de novembro, de réxime xurídico das administracións públicas e do procedemento administrativo común (LRX – PAC), o acto non se publica na súa integridade, e fáiselles saber que o texto íntegro da resolución que se notifica encóntrase a seu dispor nas dependencias de Disciplina Urbanística, do Concello de Arteixo. Arteixo, 18 de xuño de 2013 O Alcalde-Presidente (Por delegación, resolución núm.989/11) Luis Alberto Castro Calvete Concelleiro de urbanismo
18/07/2013 | Administración LocalMunicipal
Neda
Exposición pública do padrón da auga e saneamento 2º trimestre de 2013

A Xunta de Goberno Local deste Concello, na sesión do día 11 de xullo 2013, adoptou entre outros o seguinte acordo: 1º.-Aprobar o padrón de contribuíntes pola taxa de subministración de auga potable e sumidoiros, correspondente ó 2º trimestre do 2013 sendo o seu resumo o seguinte: 2º.-De acordo co disposto na Lei xeral tributaria, as matrículas e os padróns aprobados expóñense ó público nas oficinas do Concello, durante un mes, contado a partir da públicación no Boletín Oficial da Provincia, durante dito prazo os interesados poderán examinalos e impoñer contra os mesmos e ante a Xunta de Goberno Local o recurso de reposición previo ó contencioso-administrativo o que se refire o artigo 108 da Lei 7/85, de 2 de abril.3º.-O anuncio de publicación no BOP produce os efectos de notificación colectiva ó abeiro do disposto na citada Lei anterior.4º.-O cobramento das taxas aprobadas, verificarase na forma e período que se establecen nas respectivas ordenanzas reguladoras. Vila de Neda, 11 de xullo do 2013 O ALCALDE.- Asinado/José Ignacio Cabezón Lorenzo.
18/07/2013 | Administración LocalMunicipal
Cambre
Edicto padrón de auga e rede de sumidoiros; segundo trimestre 2013

Por Resolución da concelleira delegada da área de economía, facenda, promoción económica e consumo de data 28 de xuño de 2013, acordouse: PRIMEIRO: Aprobar o padrón das taxas por prestación do servizo público de subministración de auga potable, rede de sumidoiros e canon de auga da Xunta de Galicia correspondente ao período impositivo segundo trimestre de 2013, no que constan 11.903 recibos por un importe de CATROCENTOS SEIS MIL CENTO NOVENTA E UN EUROS E TRINTA E SEIS CÉNTIMOS (406.191,36), que comeza por 1,2,3 SERVICIO RÁPIDO, S. L. e remata por ZORROZUA DE BARROETA, RAQUEL, segundo o seguinte detalle: SEGUNDO: Expoñer ao público tódolos datos incorporados ao padrón que se aproba, mediante edicto que se debe publicar no Boletín oficial da provincia e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. TERCEIRO: Contra as liquidacións da taxa por prestación do servizo público de subministración de auga potable e rede de sumidoiros incorporadas ó padrón, tódolos interesados poderán interpoñer recurso de reposición ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes contado dende o día seguinte ó remate da exposición ó público do Padrón. A interposición do recurso non suspende a eficacia das liquidacións correspondentes, agás que se solicite la suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación presunta do recurso poderase interpoñer recurso contencioso-administrativo ante o Xulgado do Contencioso-Administrativo de A Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 28/1998, do 13 de xullo, reguladora da xurisdicción contencioso-administrativa. Tamén se poderá interpoñer calquera outro recurso que se estime conveniente. No caso do canón da auga a súa repercusión poderá ser obxecto de reclamación económico administrativa ante a Consellería de Facenda da Xunta de Galicia no prazo de un mes contado dende o día seguinte ó remate da exposición ó público do Padrón. A falta de pagamento do canón da auga no período voluntario suporá a súa exixencia pola vía de constrinximento pola consellería competente en materia de Facenda da Xunta de Galicia. Cambre, 1 de xullo de 2013 P. D. A concelleira delegada da área de Economía, Facenda, Promoción económica e Consumo (RA nº 1000 de 17/6/2011) Marta María Vázquez Golpe
18/07/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente: IN407A 19/2013

Resolución do 21 xuño de 2013, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución dunha instalación eléctrica no concello de Santiago de Compostela (expediente IN407A 19/2013). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Domicilio social: Avda. de Arteixo, 171, 15007 - A Coruña. Denominación: L. M. T. S., C. T. C. Lugar de Sionlla de Arriba, s/n. Situación: concello de Santiago de Compostela. Características técnicas: Liña de media tensión soterrada (L. M. T. S.) a 20 kV, cunha lonxitude de 0,960 km, coa orixe en arqueta proxectada na L. M. T. S. SCY823-Ordes23 entre os CT’S Formarís (expediente IN407A 2012142) e Tras de Finsa (expediente IN407A 2011/228), con condutor tipo RHZ1 2OL 12/20 kV 3(1x240) mm 2 Al, e final na mesma liña, unha vez entre e saia do C. T. proxectado. Centro de transformación (C. T.) prefabricado, cunha potencia de 400 kVA e unha relación de transformación de 20.000/400-230 V, que se situará no lugar de Sionlla de Arriba, no concello de Santiago de Compostela. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da dita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e o medio ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 21 de xuño de 2013. Susana Vázquez Romero Xefa territorial da Coruña
18/07/2013 | Administración LocalMunicipal
A Coruña
Hacienda y Administración Pública
Servizo de Xestión Tributaria. Departamento de Facenda e Xestión de Tributos
Edito de aprobación inicial e exposición pública do expediente de imposición de contribucións especiais por ampliación do S. E. I. S.

ANUNCIO O Concello Pleno, en sesión celebrada o día 11 de xullo de 2013, acordou aprobar inicialmente o expediente de imposición e ordenación de contribucións especiais por ampliación do servizo de extinción de incendios no que se inclúe o texto íntegro da ordenanza. O acordo provisional estará exposto ao público durante trinta días, mediante edito publicado no taboleiro de editos da Corporación. O expediente administrativo poderá ser examinado nos servizos económicos do Concello da Coruña (rúa da Franxa, n.º 20) para que, durante o citado prazo, os interesados poidan presentar as reclamacións que se estimen oportunas. Si non se presentasen reclamacións, entenderase definitivamente adoptado o acordo e procederase á publicación do texto da ordenanza. O presente anuncio publícase aos efectos previstos no artigo 17 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. A Coruña, 11 de xullo de 2013. O director da Área de Facenda e Administración Pública Asdo.: Martín González Rodríguez
18/07/2013 | Administración LocalMunicipal
Mugardos
Anuncio do padrón da prestación do SAF dependencia e e do SAF básica de xuño de 2013

A resolución da Alcaldía 536/2013 do 10/07/2013 aprobou os padróns fiscais correspondentes ao mes de xuño do exercizo 2013 do Servizo de Axuda no Fogar, a través da prestación básica e da Lei da dependencia. Os padróns quedarán expostos ao público no Concello durante o prazo de 15 días, a contar dende o día seguintes ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, xeral tributaria, e artigo 24 do RXR. Contra a referida liquidación poderá Vde. Interpoñer o recurso de reposición ante a propia Alcaldía no prazo de un mes, contado a partir do día seguinte ó da notificación da presente, ó que se refire o art.108 da Lei 7/1985, de 2 de abril, Reguladora das Bases de Réxime Local, tal como preceptúa o artigo 14 da lei 39/1988, de 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as accións que procedan ante a xurisdicción competente. Dous meses, do día 15/07/2013 ata o 15/09/2013. Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumplimento do disposto no artigo 102 da Lei 58/2003, de 17 de decembro, Xeral tributaria. Mugardos, 10 de xullo de 2013 O alcalde Xosé Fernández Barcia
18/07/2013 | Administración LocalMunicipal
Cee
Formalización da prórroga do contrato administrativo para prestación da xestión do servizo da escola de música 2013/2014

a) Organismo: Concello de Cee. b) Dependencia que tramita o expediente: Secretaría. c) Número de expediente: 2012/C004/000004 a) Tipo de contrato; contrato de servizo. b) Descripción do obxecto: “XESTIÓN DO SERVIZO DA ESCOLA DE MÚSICA”. c) Lote:- d) Boletín ou diario oficial e data de publicación do anuncio de licitación: BOP NÚM.192, do 08/10/2012.3.- Orzamento prorroga contrato administrativo: 95.000 €. a) Data: Xunta de Goberno Local do 28 de xuño de 2013. b) Contratista: SONS DA COSTA S. COOP. GALEGA. c) Importe: 95.000 €. a) Data de formalización: 8 de xullo de 2013 b) Contratista: SONS DA COSTA, S. COOP. CALEGA. c) Importe adxudicacion: 95.000,00 €. 6.- Prazo de execución do servizo: Curso 2013/2014. Cee, 9 de xullo de 2013 A alcaldesa Zaira Rodríguez Pérez
18/07/2013 | Administración LocalMunicipal
Arteixo
Urbanismo
Prazo de audiencia (expediente OE 16/13 DU)

Expte.: PLU 16/13 DU Refª.: MEAM/mtrn Tentada a notificación dos actos á entidade que despois se dirá e non sendo posíbel practicar a mesma, en virtude do disposto polo artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común (LRX – PAC), notifícase a: HERDEIROS DE DON JOSÉ ZAS LAFUENTE, con último enderezo no Concello de Arteixo. Que foi dictada providencia pola alcaldía do Concello de Arteixo, no día 12 de marzo de 2013, na que se dispón o seguinte: “Primeiro.- Tramitar orde de execución contra os Herdeiros de don Petter Osorto D'elia. Zas Lafuente, na sua condición de propietario do predio (ref. Catastral15005A06300073) situado na rua Bos Aires, Pastoriza, Arteixo, para o cumprimento do disposto no informe dos servizos técnicos medioambientais de data 28 de febreiro de 2013 anteriormente exposto isto é: No prazo de vinte días naturais a contar dende o día seguinte á notificación da correspondente orde de execución, eliminación de toda a vexetación herbácea e arbustiva, por medio da roza mecánica da mesma, procedendo ao triturado do material resultante ata que o mesmo poida ser incorporado ao substrato ou, pola contra, eliminar os restos vexetais xerados desta maneira. Segundo.- Poñer de manifesto o interesado o procedemento incoado para que durante o prazo de DEZ DIAS poidan alegar e presentar os documentos e xustificacións que estimen pertinentes, todo iso con carácter previo á resolución sobre o contido e condicións definitivas da orde de execución. Terceiro.- Comunicar que os interesados no procedemento que coñezan datos que permitan identificar a outros interesados que non compareceran nel teñen o deber de proporcionarllos á Administración actuante. Cuarto.- Comunicar ao interesado que, con base ao establecido no artigo 58 da Lei 30/92, de 26 de novembro, de réxime xurídico das administracións públicas e do procedemento administrativo común, a presente resolución é un mero acto de trámite que non esgota a vía administrativa e contra a que non cabe recurso algún, sen prexuizo de que as alegacións ao mesmo formuladas sexan tidas en conta na resolución que poña fin ao procedemento (art.107 da Lei 30/92, de 26 de novembro, de réxime xurídico das administracións públicas e do procedemento administrativo común). Arteixo, 12 de marzo de 2013 >> A presente providencia, como acto de mero trámite, non admite recurso algún.” Tendo en conta que, en atención ao previsto no artigo 61 da Lei 30/1992, de 26 de novembro, de réxime xurídico das administracións públicas e do procedemento administrativo común (LRX – PAC), o acto non se publica na súa integridade, e fáiselles saber que o texto íntegro da resolución que se notifica encóntrase a seu dispor nas dependencias de Disciplina Urbanística, do Concello de Arteixo. Arteixo, 17 de xuño de 2013 O Alcalde-Presidente (Por delegación, resolución núm.989/11) Luis Alberto Castro Calvete Concelleiro de urbanismo
18/07/2013 | Administración LocalMunicipal
Betanzos
Anuncio de exposición de padróns

ANUNCIO Pola Xunta de Goberno Local de data 27 de xuño de 2013 foron aprobados inicialmente os padóns de taxas que se relacionan a continuación: – Taxa polo servizo de cemiterio municipal ano 2013. – Taxa por entrada de vehículos ano 2013. – Taxa por postos fixos da feira ano 2012. De conformidade coa lexislación vixente, exponse ao público a efectos de reclamacións polo prazo dun mes, contado a partir da inserción deste anuncio no B. O. P. Betanzos, 11 de xullo de 2013. O ALCALDE Asdo.: Ramón García Vázquez
18/07/2013 | Administración LocalMunicipal
Carballo
Aprobación definitiva da modificación da Ordenanza Fiscal nº 10, reguladora das taxas polo servizo de sumidoiros e depuración de augas residuais

O Pleno da Corporación, na sesión ordinaria do 29 de abril de 2013 adoptou, entre outros, o acordo de aprobación inicial da modificación da Ordenanza Fiscal nº 10, reguladora das taxas polo servizo de sumidoiros e depuración de augas residuais. O devandito acordo expúxose ao público, consonte ao previsto nos artigos 15 e seguintes do Real Decreto Lexislativo 2/2004, do 5 de marzo, polo que se aprobou o Texto refundido da Lei reguladora das facendas locais, por un prazo de 30 días hábiles, a contar desde a inserción do anuncio de aprobación inicial no Boletín Oficial da Provincia, que se produciu no nº 94, do 20/05/2013 -anuncio nº 5979/2013-. O texto íntegro da modificación aprobada sobre do texto da Ordenanza vixente é o da modificación do apartado 2.2 do seu artigo 5 do teor seguinte: <<2.2.- Durante o período en que tal sistema no exista ou o Concello non teña acceso ao mesmo, o volume de auga consumida estimarase nunha contía de 14 metros cúbicos/vivenda e mes, é dicir 42 metros cúbicos/vivenda ao trimestre.>> Transcorrido o preceptivo prazo, sen que se teñan presentado alegacións, o sinalado acordo considérase definitivamente aprobado, sen precisar de novo acordo plenario, entrando en vigor ao día seguinte ao da publicación do presente anuncio no B. O. P., consonte ao previsto nos arts.15 e ss. do R. D. L.2/2004. Carballo, 4 de xullo de 2013. O ALCALDE, Asdo: Evencio Ferrero Rodríguez